A 2004 novemberében létrehozott WSII nonprofit szervezet két rendezvényen is felvonultatta az ebben az időszakban liga nélkül maradt csapatokat és a 2006-os év végén bejelentette, hogy a 2007-es világbajnokság és a 2008-as olimpia után megalakul Women's Professional Soccer League. Egy 2008. január 17-én rendezett sajtókonferencián felvázolták a liga működési tervezetét és bemutatták az új címert, melynek sziluettjében Mia Hamm képe volt látható. A korábbi WUSA csapatait is felvonultató bajnokságban hét együttes vett részt, de a tervezett bővítések ebben a ligában is sikertelenek voltak és 2011. augusztus 27-el, a Western New York Flash bajnoki győzelme lezárta a WPS három szezont megélt küzdelmeit.